جمهورباشقانی رجب طیب اردوغان ایله اوکراینا جمهورباشقانی ولودیمیر زلنسکی آراسیندا تلفن دانیشیغی اولدو.
ایله‌تیشیم باشقانیلیغیندان وئریله‌ن آچیقلامایا گؤره، تلفن دانیشماسیندا ۲۴ فوریه‌دن بو یانا داوام ائد‌ن روسیا-اوکراینا ساواشیندا باش وئره‌نلر مذاکیره ائدیلدی.
جمهورباشقانی اردوغان، چتین قیش آیلاریندا اوکراینا خالقینین اینسانی یاردیم احتیاجلارینی قارشیلاماق اوچون چالیشمالاری داوام ائتدیردیکلرینی بیلدیردی.
اردوغان، باشکند آنکارادا قوناق ائتدیکلری اوکراینالی یئتیم اوشاقلار و اونلارا باخان باخیچیلاردان اولوشان ۱۰۳۳ نفرلیک قروپلا حیات یولداشی امینه اردوغانین یاخیندان ماراقلاندیغینی ایفاده ائتدی.
تاخیل دهلیزینین موختلیف ارزاق محصوللاری و دیگر محصوللاری شامیل اولاجاق شکیلده گئنیشله‌دیله‌بیله‌جگینی بیلدیرن جمهورباشقانی اردوغان، اوکرایناداکی زاپوروژیا نۆوه مرکزی قونوسوندا دا حل یولونا یاخینلاشماسینی اومود ائتدیگینی سؤیله‌دی.
جمهورباشقانی اردوغان، اوکراینا جمهورباشقانی زلنسکینین گ-۲۰ ذیروه توپلانتیسیندا آچیقلادیغی باریش پلانینین حیاتا گئچیریلمه‌سی چابالارینا وئریله‌بیله‌جک قاتقیلاری دا دگرلندیردیکلرینی بیلدیردی.
اردوغان دۆنن ده روسیا جمهورباشقانی ولادیمیر پوتینله تلفندا دانیشمیشدی.
